ئارۆ ۳ شەممە هەر یۆ جە، چەنگیز یورەکلی، مەزلوم دینج و موحەرەم شاهین، کە پارێزەرێ ڕێبەرو گەلو کوردی عەبدوڵا ئۆجالان-یەنێ، جارێ تەر داۋاکاری گردیی تورکیاشان جە شارو بورسای بەسەر کەردەۋە و پەی ۷٦۱ مین جاری داۋاشان جە داۋاکارەکەی کەرد تا ڕاشان پنە بڎریۆنە سەردای ئیمرالی بکەرانە و چەمشان بە ڕێبەر ئۆجالانی بگنۆنە. بەڵام تا ئیسە دیار نییەن داۋاکێشان پەسەند یاخود ڕەت مەکریۆۋە.
یاگێ بە یادئاۋردەیەن کە جە ۲۰۱۱ تا ئارۆ ۳ شەممە ٦/۱۱/۲۰۱۸ی، داۋاکاری گردیی تورکیای بە بەهانێ بێ بنەمێ چوون کەشتی ئیمرالی خرابیان، هەۋا نالەبارەن، باری نائاسایی هەن، ۷٦۰ جارێن داۋاکاری پارێزەران پەی سەردای ئیمرالی و چەمپنەکەوتەیشان چەنی ڕێبەر ئۆجالانی بە نایاسایانە ڕەت مەکەرۆۋە. هەرپاسە نزیک بە ۳ ساڵێن کوڵە دیدارێ نەبۆ چەنی بنەماڵەکەیش، هیچ دیدارێ چەنی ڕێبەر ئۆجالانی ئەنجام نەڎریێنە.
